„В първия мач исках да излезем психологически доволни. Да бъдем сигурни, че в София може да се направи нещо значимо. Отговорно трябва да заявя, че това беше много добър мач за нас. Имахме три ситуации, в които можехме да отбележим и направихме всичко възможно да не ни вкарат много голове. Ще задам един такъв въпрос. Как е по-добре? Като домакин да завършиш 2:4 срещу Базел или загуба 0:1 като гост срещу Стяуа. Не бих правил никакви корекции дори да мога се върна нещата назад. Нищо не бих променил. В Букурещ, като поведение на терена, на много хора не се хареса играта. Този мач съм го гледал 5 пъти. Още след мача стана ясно, че този резултат 0:1 е добър за нас. Мачът в София беше различен. Поведението на нашите футболисти на терена беше много различно. Съжалявам само, че не успяхме да отбележим головете в редовното време, за да ги елиминираме рано-рано“, каза Дерменджиев.